*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Οκτωβρίου 1982

περί παρατάσεως των αποφάσεων σχετικά με τις αιτήσεις εγκρίσεως που υποβλήθηκαν από το Βασίλειο του Βελγίου, την Ιταλική Δημοκρατία και το Ηνωμένο Βασίλειο, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας

(Τα κείμενα στην αγγλική, γαλλική, ολλανδική και ιταλική γλώσσα είναι τα μόνα αυθεντικά)

(82/810/ΕΚΑΧ, ΕΟΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα,

τη συνθήκη περί ιδρύσεως της Ευρωπαϊκής Οικονομικής Κοινότητας,

τη συνθήκη περί ιδρύσεως της Ευρωπαϊκής Κοινότητας Ατομικής Ενεργείας,

την απόφαση 70/243/ΕΚΑΧ, ΕΟΚ, Ευρατόμ του Συμ- βουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),

τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, για τους ιδίους πόρους τους προερχομένους από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο και το άρθρο 13 παράγραφος 2,

την απόφαση 80/31/ΕΟΚ, Ευρατόμ, ΕΚΑΧ της Επι- τροπής της 22ας Νοεμβρίου 1979 περί των αιτήσεων εγκρίσεως που υποβλήθηκαν από το Βασίλειο του Βελγίου, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας (3),

την απόφαση 80/513/ΕΟΚ, Ευρατόμ, ΕΚΑΧ της Επιτροπής της 2ας Μαΐου 1980 περί των αιτήσεων εγκρίσεως που υποβλήθηκαν από την Ιταλική Δημοκρατία, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας (4),

την απόφαση 80/774/ΕΟΚ, Ευρατόμ, ΕΚΑΧ της Επιτροπής της 18ης Ιουλίου 1980 περί των αιτήσεων εγκρίσεως που υποβλήθηκαν από το Ηνωμένο Βασίλειο, κατ' εφαρμογή του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας (5),

τις αιτήσεις παρατάσεως των αποφάσεων εγκρίσεως που υποβλήθηκαν από το Βασίλειο του Βελγίου, την Ιταλική Δημοκρατία και το Ηνωμένο Βασίλειο,

Εκτιμώντας:

ότι, για το Βέλγιο, η περίοδος των τριών ετών κατά την οποία τα Κράτη μέλη μπορούν να παρέχουν δικαίωμα επιλογής για τη φορολογική επιβάρυνση, στο πλαίσιο του άρθρου 28 παράγραφος 3 υπό γ σε συσχετισμό με το παράρτημα Ζ της έκτης οδηγίας 77/388/ΕΟΚ του Συμβουλίου της 17ης Μαΐου 1977, σε θέματα εναρμονίσεως των νομοθεσιών των Κρατών μελών σχετικά με τις

φορολογικές επιβαρύνσεις επί του κύκλου εργασιών - κοινό σύστημα φόρου επί της προστιθεμένης αξίας: ενιαία φορολογική βάση (1), έληξε στις 31 Δεκεμβρίου 1980·

ότι οι πράξεις σχετικά με το χρυσό, εκτός του χρυσού για βιομηχανική χρήση, υποβλήθηκαν στον ΦΠΑ στο Βέλγιο από την 1η Σεπτεμβρίου 1981 και η έγκριση εκτιμήσεως κατά προσέγγιση τέτοιας μορφής πράξεων δίδεται μόνο μέχρι τις 31 Αυγούστου 1981 ·

ότι, για τα πρώτα έτη θέσεως σε εφαρμογή της έκτης οδηγίας, θα πρέπει να δίδονται ετήσιες εγκρίσεις·

ότι η Συμβουλευτική Επιτροπή επί των Ιδίων Πόρων ενέκρινε την έκθεση στην οποία αναφέρονται οι γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ακόλουθες αποφάσεις της Επιτροπής παρατείνονται για το οικονομικό έτος 1981:

- απόφαση 80/31/ΕΟΚ, Ευρατόμ, ΕΚΑΧ που αφορά το Βασίλειο του Βελγίου, με εξαίρεση της παραγράφου 3 του άρθρου 1 και με εξαίρεση της παραγράφου 6 του άρθρου 2, για τις οποίες η έγκριση λήγει στις 31 Αυγούστου 1981,

- απόφαση 80/513/ΕΟΚ, Ευρατόμ, ΕΚΑΧ που αφορά την Ιταλική Δημοκρατία,

- απόφαση 80/774/ΕΟΚ, Ευρατόμ, ΕΚΑΧ που αφορά το Ηνωμένο Βασίλειο.

Άρθρο 2

Η παρούσα απόφαση απευθύνεται στο Βασίλειο του Βελγίου, την Ιταλική Δημοκρατία και το Ηνωμένο Βασίλειο.

Έγινε στις Βρυξέλλες, στις 18 Οκτωβρίου 1982.

Για την 'Επιτροπή

Christopher TUGENDHAT

Αντιπρόεδρος

(1) ΕΕ αριθ. L 94 της 28. 4. 1970, σ. 19.

(2) ΕΕ αριθ. L 336 της 27. 12. 1977, σ. 8.

(3) ΕΕ αριθ. L 13 της 18. 1. 1980, σ. 31.

(4) ΕΕ αριθ. L 126 της 21. 5. 1980, σ. 17.

(5) ΕΕ αριθ. L 222 της 23. 8. 1980, σ. 11.

(1) ΕΕ αριθ. L 145 της 13. 6. 1977, σ. 1.